
Amiki de Idiom Neutral, 

Ekse numr sekund de Vok Neutral. Mediu kual paroli noi potes 
komensar ist numr nov? Da temp kuande grup dediked a I.N. 
esav kreed ad Yahoogroups, ya plu ka kuatr mensi av pased. Noi 
potes spektar situasion sitempik de movasion de Idiom Neutral e 
fasiar kelk konkludasioni. Idiom Neutral deb avar parlatori plu 
mult ka it av sitempe a fini ke it deveni lingu notabl intr lingui 
artifisial varios. Probable movasion de Idiom Neutral in temp 




proksim no ankor potesero esar sufise fort, ma ist lingu deb esar 
konserved kuale lingu internasional important kausu sie belitet e 
usablitet. Noi visero, kuale Idiom Neutral restaured pro anu 2010 
progresero. Ist numr apar plu tarde ka it esav desined, ma noi 
esperam, ke numr 3 potesero aparar plu bontempe. 

E kekos on potes lektar siloke? Ante omnikos - afer leplu 
important es tal, ke ist numr sekund de Vok Neutral av 8 pagini, 
ergo it es duple plu grand ka numr prim. Istkos esav posabl 
mersiasionu kontribuad de Doro ko sie traduksioni de 3 
narasioni. Ergo, voi truvero kelk artikli interesant - nostr amika 
Doro av traduked narasioni sekuanD “Fantomi” (narasion minim 
de Dimiter Inkiow), “Annette a sie amator” (poem de Wolfgang 
Goethe) e “Komentad” (narasion de Franz Kafka). Ekstr it on 
potes lektar et di maestr de komedi fransian - Moliere, visitar urb 
Istanbul e praktikar frasi omnidiurnik in Idiom Neutral - istfoa 
mi av prepared kelk proverbi. If kelkhom av interes in traduksion 
de narasion famos ko Sherlock Holmes e Dr Watson “Skandal in 
Bohemia” skribed per Arthur Conan Doyle, on potes visitar mie 
blog, keloke mi fasi tel traduksion in I.N.- 
httpV/vokneutral. wordpress.com/ (hlog de Washirei) 

E ekse blog de Doro •' http-Z/linguneutral. wordpress.com 

Avate temp agreabl ko lektasion de ist numr! 

Propagasion Modern de Idiom Neutral 

Di Jean-Baptiste Poquelin (MOLIERE) 

yrenared per Washirei 

Moliere, hom multe talentos e famos, esav maestr de komedi in 
sekul 17-im. II no sole skribav presentasioni teatrik, ma et esav 
aktor aut. Moliere naskav 15 yanuar 1622 in Paris. Kuande il 
avav 10 anui, sie matr moriav. Pobreve il komensav studiar in 
gimnas yesuitik de Clermont, e posteriore il studiav yur. II av 
interes grand in teatr e tekause il aut yunkte ko sue amika 




Madeleine Bejart, kela esav aktora, kreav grup teatrik nomed 
L’Illustre Theatre. II deveniav posteriore shef de el grup, ma 
regrete kausu debti, keli ili avav, problemi varios aparav ad tel 
grup. Moliere esav ipse prisoned kausu el debti e debav 
rekomensar aferi ko formasion de grup nov. Yuste in el temp il 
resolvav usar sue nom teatrik Moliere, kel proveniav probable da 
nom de sert vilajet in Fransia. Et otr eksplikasion eksist, kel dik, 
ke Moliere no voluav adportar pud a sue patr, kel esav person 
multe important e eminent. Aktori teatrik no esav konsided tro 
positive, ili ipse no potesav resivar tomb su suol sankt po sue 
mort. Obstine Moliere amav teatr e preferav abandonar klasi alt 
de sosietet fransian a fasiar telkos, ke il amav. Fortune pobreve 
presentasioni teatrik de Moliere populareskav e il resivav 
patronad de aristokrat multe important. Moliere voyajav multe e 
sie stil deveniav multe karakterik. II abandonav Commedia 
dell’arte - stil italian multe popular. Plasu it il laborav a 
monstrar sue kapabliteti spesiale mokik. Afer interesant es tal, 
ke negligante ke Moliere preferav tragedi, il deveniav famos 
kausu sue komedii. II obtenav fam, ma et deveniav sentr de 
skandali kausu sue teatradi multe kurajos. 

Ekse kelk sie teatradi famos^ 

• “Medik volant”, “Skolpro maritoi”, “Skolpro maritai”, 
“Tartuffe”, “Misantrop”, “George Dandin” 





FANTOMI (Narasion de Dimiter Inkiow, traduked 
per Doro eks german in Idiom Neutral) 

It esav saturdi kuande mie soror Klara murmurav in mie or. Si-vespre 
matret e patret no esero present. Noi esero totale sole." 

"Eske vere?", mi interogav. 

"In television esero film di fantomi. Noi aspektero it!" 

Mi multe gaudiav mi, kausu mi am multe filmi di fantomi. 

"Eske voi no av angust?" 

"Sole nemulte. E voi?" 

Tetempe noi atendav usk matret e patret fme apo-andav e film komensav. 
Regrete ili restav ankor sufise longe dome. E matret dikav a noi: 

"No aspektate television kuande noi es apo. Voi andero nemediate in bed. 
Eske voi av komprended?" 

"Si, matret", noi promesav e andav nemediate in bed. 

Teloke noi restav usk matret e patret avav klosed porta. Kuande noi audiav 
automobil apovehiklant, noi saltav eks bedi e komensiav aspektar 
television. 

Noi fasiav noi komod su divan. Mi prendav manu de Klara. Tale mi avav 
minu angust kausu fantomi in television. Fantomi esav kuvred in drapi 
blank e aparav in kastel. Mi plisav leplu un fantom ansian. It saltav su un 
gamb e kritav sempre: 

"Uhu uhuuuu Uhhuuuu" 

Kuande film avav fined, et Klara sirk-saltav su un gamb e kritav: 

""Uhuhuu uhahuuuhu mi es fantom!" 

„Voi no es fantom", mi dikav. 

"Ya, mi salt presise kuale fantom ansian in film". 

"Si, ma vo no es kuvred in drapi blank." 

Kuande Klara audiav istkos, ila retro-kursav a infanti-kamr e retumav ko 
sie bed-drap su kap. 

"Uhuhuu uhahuuuhu mi es fantom!" 

Knasi mi angustav mi. 

If Klara esav fantom, mi et voluav deveniar fantom. 

Ergo mi kursav a mie bed e ekstirav drap de mie bed. Mi metav it su mie 
kap e kursav rapide a Klara. _ 




"Mi et es fantom! Mi et es fantom!" 

Sitempe ila angustav se e dikav "No klama tale!" 

"Uhuhuuuu .... uhahuu! Mi es et fantom. 

„Vo angust mi." 

„Kausu mi es fantom." 

Tale noi du sirk-saltav mult longe per loji. Kausu noi du vasi kadav a 
inferiore a flur, kause noi no potesav visar bone per drapi. Noi voluav noi 
aspektar in miror. Ma kuale? 

"Mi konos!", Klara klamav. "Noi deb sole kupar du fori pro okuli in 
bed-drapi, tetempe noi aspektero plu kuale fantomi genuin." 

"Bone", mi dikav, "ni fasero ist-kos." 

Noi ekskupav fori pro okuli mediu tonsator. Sitempe noi vere aspeptav 
kuale fantomi genuin. Mi timav sole nemulte, kos matret e patret dikerio, 
kuande ili dekuvrero fori. 

Ma Klara dikav: "No angust! Mi reparero ili, tale ke no-hom notero it." 

Noi tetempe kontinuv ludar kuale fantomi genuin in mediad de nokt. 
Regrete noi dormeskav su divan ko drapi de bed su kap ante ke Klara 
potesav reparar ili. 

Tale patret e matret av truved noi. 

Kel-kos tetempe aksidav, mi no volu narar. Mie parti posterior dolor ankor 
sidiume. 

Poem "Annette a sie amator" (Annette an ihren Geliebten)de Johann 
Wolfgang Goethe. It es un de poemi prim de Goethe eks anu 1766. 
Traduked per Doro eks german in Idiom Neutral. 

Annette a sie amator 

Mi visav kuale Doris standav ad Damoten 
II prendav tendre manu de ila 
Ili aspektav unotr longe, 

Ili sirk-visav se, eske generatori kustod 
E kausu ili visav no-hom 

_ Rapide - Ili fasiav sufise, kuale noi fasi _ 




Vovaii ko Idiom Neutral 

(prepared per Washirei) 

Istanbul 

Istanbul es urb multe grand in parti uestik de Turkia. Durantu 
prosed de histori it avav kelk nomi, keli es memoried usk sitempe 
■ Konstantinopl, Stanbul u Bisantium. Istanbul es no sole urb 
leplu grand de Turkia, ma et urb kuint in mund sekuantu 
granditet, ko habitatori plu ka 12 milioni. Istanbul yasi ad omni 
du flanki de istm Bosfor - parti asian e parti europan. It es sentr 
kulturik, finansik e ekonomiik de Turkia. Ante anui mult 
Istanbul esav ipse urb prinsipal de Imperia Roman (anui 330 - 
395), posteriore et de Imperia Roman Estik, Imperia Latinan e 
Imperia Ottoman. 



Loki varios in sentr ansian de urb es inskribed in list mundik de 
UNESCO. Istanbul es urb kulturik ko influensi mult e tekause on 
potes visar stili arkitektik mult — moskei stand visinu eklesi e 





sinagogi, on potes visar et kasteli, palasti e turii mult. Istanbul 
modern av edifisii multe nov, spesiale in distrikti finansik nomed 
Maslak e Levent. Istanbul es sentr de viv ekonomiik de Turkia 
kausu sue lokal in punkt, keloke ruti komersik okur se resiproke. 
Prosperitet es posibl mersiasionu produktasion de koton, set, ole 
olivik e abundad de frukti e vegetabili. Et omni industrii 
imaginabl es multe aktiv, kekos don fortitet grand a ist urb 
impresionant. 



Istanbul es multe popular intr turisti kausu sue sharm, abundad 
de edifisii bel e ansian, vit multe aktiv e kultur multe rik. Et 
klimat es agreabl ko termotempi kalid e frigotempi no tro frigid, 
negligante ke nev in frigotempi no es raritet. If voi no ankor esav 
in Istanbul, visitate ist urb bel a sentiar sie atmosfer unik. 





KOMENTAD (Narasion de Franz Kafka, 
traduked per Doro) 

It esav mult bon-temp matine, stradi esav pur e vaku. Mi andav a 
tren-stasion. Kuande mi komparav turi-hormetr ko mie hormetr, mi 
visav ke it esav ya mult plu tard ka mi avav pensed, mi debav hastar. 
Kausu teror di ist dekuvrad mi deveniav nesekur in mie via. Mi 
ankor no konosav ist urb bone. Felise polisier esav proksime. Mi 
kursav versu il e fatiged mi interogav il kel via mi deb andar. II 
sub-ridav e dikav: "Eske vo volu konos via de mi?" "Si", mi dikav, 
"kausu mi aut no potes truvar it." "Abandona it, abandona it.", il 
dikav, e il deturnav se in fervitet grand kuale homi, keli volu esar sol 
ko lor rid. 


Frasi varios in notr lingu 

(per Washirei) 

Sekuantu frukt on kones arbor. 
Diferens intr hom e animal es vest. 

Lup no ed lup. 

Po vent rumoros silensi nemediat. 
Fluvieti flu da fluvii. 

Un vis es plu bon ka des audii. 

Ki laud se aut, tel no es aplauded. 

If vo prend violin, prenda et ark. 

VOKNEUTRAL numr2 mars-april2010, Tokyo 
P.M.I.N. (Propagasion Modern de Idiom Neutral) 




